CELEX: 32021D2173
Language: da
Date: 2021-12-08 00:00:00
Title: Kommissionens gennemførelsesafgørelse (EU) 2021/2173 af 8. december 2021 om ændring af gennemførelsesafgørelse (EU) 2019/919 for så vidt angår harmoniserede standarder for systemer til behandling af spildevand, elektrisk betjente lænsepumper, fabrikantplade og maksimal lastkapacitet for mindre skibe (EØS-relevant tekst)

9.12.2021   
               
               
                  DA
               
               
                  Den Europæiske Unions Tidende
               
               
                  L 440/6
               
            
         KOMMISSIONENS GENNEMFØRELSESAFGØRELSE (EU) 2021/2173
         af 8. december 2021
         om ændring af gennemførelsesafgørelse (EU) 2019/919 for så vidt angår harmoniserede standarder for systemer til behandling af spildevand, elektrisk betjente lænsepumper, fabrikantplade og maksimal lastkapacitet for mindre skibe
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 14 i Europa-Parlamentets og Rådets direktiv 2013/53/EU (2), formodes produkter, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de krav, der er omfattet af disse standarder eller dele deraf, jf. artikel 4, stk. 1, i direktiv 2013/53/EU og bilag I til nævnte direktiv.
                  
               
                     (2)
                  
                  
                     Ved gennemførelsesafgørelse C(2015) 8736 (3) anmodede Kommissionen Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) om at udarbejde og revidere harmoniserede standarder til støtte for direktiv 2013/53/EU og forholde sig til de strengere væsentlige krav i artikel 4, stk. 1, i direktiv 2013/53/EU og bilag I til nævnte direktiv sammenlignet med Europa-Parlamentets og Rådets ophævede direktiv 94/25/EF (4).
                  
               
                     (3)
                  
                  
                     Ved gennemførelsesafgørelse C(2015) 8736 blev CEN og Cenelec også anmodet om at revidere de standarder, hvis referencer er offentliggjort ved Kommissionens meddelelse 2015/C 087/01 (5).
                  
               
                     (4)
                  
                  
                     På grundlag af anmodningen i gennemførelsesafgørelse C(2015) 8736 reviderede CEN følgende harmoniserede standarder: EN ISO 8849:2018 om elektrisk betjente lænsepumper (jævnstrøm), hvis reference er offentliggjort ved Kommissionens gennemførelsesafgørelse (EU) 2019/919 (6), og EN ISO 14946:2001/AC:2005 om maksimal lastningsevne, hvis reference er offentliggjort ved Kommissionens meddelelse 2018/C 209/05 (7). Dette førte til vedtagelsen af følgende harmoniserede standarder: EN ISO 8849:2021 og EN ISO 14946:2021.
                  
               
                     (5)
                  
                  
                     På grundlag af anmodningen i gennemførelsesafgørelse C(2015) 8736 udarbejdede CEN også de nye harmoniserede standarder EN ISO 8099-2:2021 om systemer til behandling af spildevand og EN ISO 14945:2021 om fabrikantplade.
                  
               
                     (6)
                  
                  
                     Kommissionen har sammen med CEN vurderet, hvorvidt de standarder, der er udarbejdet eller revideret af CEN, er i overensstemmelse med anmodningen i gennemførelsesafgørelse C(2015) 8736.
                  
               
                     (7)
                  
                  
                     Standarden EN ISO 8099-2:2021 fastsætter krav til udformning, konstruktion og montering af systemer til behandling af spildevand på mindre skibe.
                  
               
                     (8)
                  
                  
                     Standarden EN ISO 8849:2021 fastsætter krav til elektrisk betjente lænsepumper til fjernelse af lænsevand.
                  
               
                     (9)
                  
                  
                     Standarden EN ISO 14945:2021 fastsætter krav om ensartet visning af information på fabrikantpladen på mindre skibe.
                  
               
                     (10)
                  
                  
                     Standarden EN ISO 14946:2021 angiver, hvilke elementer der indgår i den maksimale lastkapacitet for mindre skibe, uden at overskride de grænser, der er fastsat i andre standarder for stabilitet, fribord, flydeevne og forebyggelse af overbordfald. Den fastsætter endvidere krav vedrørende besætningsmedlemmers siddeplads- og opholdsområder.
                  
               
                     (11)
                  
                  
                     Standarderne EN ISO 8099-2:2021, EN ISO 8849:2021, EN ISO 14945:2021 og EN ISO 14946:2021 opfylder de krav, de har til formål at dække, og som er fastsat i artikel 4, stk. 1, i direktiv 2013/53/EU samt i del A i bilag I til nævnte direktiv. Referencerne for de nævnte standarder bør derfor offentliggøres i Den Europæiske Unions Tidende.
                  
               
                     (12)
                  
                  
                     Standarden EN ISO 8849:2021 skal erstatte standarden EN ISO 8849:2018. Standarden EN ISO 14946:2021 skal erstatte standarden EN ISO 14946:2001/AC:2005.
                  
               
                     (13)
                  
                  
                     Det er derfor nødvendigt at tilbagetrække referencerne for standarderne EN ISO 8849:2018 og EN ISO 14946:2001/AC:2005 fra Den Europæiske Unions Tidende.
                  
               
                     (14)
                  
                  
                     For at give fabrikanterne tilstrækkelig tid til at tilpasse deres produkter til de reviderede udgaver af de harmoniserede standarder EN ISO 8849:2018 og EN ISO 14946:2001/AC:2005 er det nødvendigt at udskyde tilbagetrækningen af referencerne for disse standarder.
                  
               
                     (15)
                  
                  
                     I bilag I til gennemførelsesafgørelse (EU) 2019/919 er der opført referencer for harmoniserede standarder, der er udarbejdet til støtte for direktiv 2013/53/EU. Referencerne for de harmoniserede standarder EN ISO 8099-2:2021, EN ISO 8849:2021, EN ISO 14945:2021 og EN ISO 14946:2021 bør opføres i nævnte bilag. Referencen for den harmoniserede standard EN ISO 8849:2018 bør udgå af nævnte bilag.
                  
               
                     (16)
                  
                  
                     I bilag II til gennemførelsesafgørelse (EU) 2019/919 er der opført referencer for harmoniserede standarder, der er udarbejdet til støtte for direktiv 2013/53/EU, og som trækkes tilbage fra Den Europæiske Unions Tidende. Referencen for den harmoniserede standard EN ISO 14946:2001/AC:2005 bør opføres i nævnte bilag.
                  
               
                     (17)
                  
                  
                     Gennemførelsesafgørelse (EU) 2019/919 bør derfor ændres.
                  
               
                     (18)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/919 foretages følgende ændringer:
            
                        1)
                     
                     
                        bilag I ændres i overensstemmelse med bilag I til nærværende afgørelse
                     
                  
                        2)
                     
                     
                        bilag II ændres i overensstemmelse med bilag II til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Nr. 1) i bilag I anvendes fra den 9. juni 2022.
         
         
            Udfærdiget i Bruxelles, den 8. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF (EUT L 354 af 28.12.2013, s. 90).
         
            (3)  Kommissionens gennemførelsesafgørelse C(2015) 8736 af 15. december 2015 om en anmodning om standardisering til Den Europæiske Standardiseringsorganisation og Den Europæiske Komité for Elektroteknisk Standardisering for så vidt angår fritidsfartøjer og personlige fartøjer til støtte for Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF.
         
            (4)  Europa-Parlamentets og Rådets direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer (EFT L 164 af 30.6.1994, s. 15).
         
            (5)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 87 af 13.3.2015, s. 1).
         
            (6)  Kommissionens gennemførelsesafgørelse (EU) 2019/919 af 4. juni 2019 om harmoniserede standarder for fritidsfartøjer og personlige fartøjer, der er udarbejdet til støtte for Europa-Parlamentets og Rådets direktiv 2013/53/EU (EUT L 146 af 5.6.2019, s. 106).
         
            (7)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 209 af 15.6.2018, s. 137).
      
      
         
            BILAG I
            I bilag I til gennemførelsesafgørelse (EU) 2019/919 foretages følgende ændringer:
            
                        1)
                     
                     
                        Løbenummer 8 udgår.
                     
                  
                        2)
                     
                     
                        Følgende løbenumre tilføjes:
                        
                                    
                                       Nr.
                                    
                                 
                                 
                                    
                                       Reference for standarden
                                    
                                 
                              
                                    »40.
                                 
                                 
                                    EN ISO 8099-2:2021
                                 
                              
                                     
                                 
                                 
                                    Mindre skibe — Affaldssystemer — Del 2: Systemer til behandling af spildevand
                                 
                              
                                    41.
                                 
                                 
                                    EN ISO 8849:2021
                                 
                              
                                     
                                 
                                 
                                    Mindre skibe — Elektrisk betjente lænsepumper
                                 
                              
                                    42.
                                 
                                 
                                    EN ISO 14945:2021
                                 
                              
                                     
                                 
                                 
                                    Mindre skibe — Fabrikantplade
                                 
                              
                                    43.
                                 
                                 
                                    EN ISO 14946:2021
                                 
                              
                                     
                                 
                                 
                                    Mindre skibe — Maksimal lastkapacitet«.
                                 
                              
                  
      
      
         
            BILAG II
            I bilag II til gennemførelsesafgørelse (EU) 2019/919 tilføjes følgende løbenummer:
            
               
                           
                              Nr.
                           
                        
                        
                           
                              Reference for standarden
                           
                        
                        
                           
                              Dato for tilbagetrækning
                           
                        
                     
                           »36.
                        
                        
                           EN ISO 14946:2001
                           Fritidsbåde — Maksimal lastningsevne
                           EN ISO 14946:2001/AC:2005
                        
                        
                           9. juni 2022.«